Stóra Dímun er sera áhugaverd oyggj, eisini hjá okkum føroyingum. Fleiri eru søgurnar og sagnir, ið eru knýttar at oynni, eitt nú um Brestir og Beinir í Føroyingasøgu, og um Anniku í Dímun, ið lat gift í matin hjá manni sínum. Í dag er kanska meir friðarligt á oynni, har 8 fólk búleikast til dagligt, og har dagligdagurin snýr seg kanska serliga um røkt av kríatúrum. Roynt verður at gagnnýta alt tilfongi sum best, og tí síggja vit fleiri vørur, ið eru virkaðar til í Stóra Dímun, eitt nú garvaði seyðaskinn og krakkar við seyðaskinni. Eisini vitjar nakað av ferðafólki oynna, og er tað serliga dagstúrar við báti um summari. Tey úti í Stóra Dímun hava egna heimasíðu har lesast kann meir um hvat spennandi fyrigongst í oynni: www. storadimun. fo